Bjørklids Fergerederi ble stiftet av Kjell Andreas Bjørklid (1924-1966) i 1949. Hans slektsbakgrunn var fra Malangen, men slo seg først ned i Foldvik i Gratangen hvor han med kona Petra Johnsen fra Lakseide, som var jordmor, hvor de hadde småbruk og fem barn, fire gutter og ei jente. Han ble medeier i A/S Fergeforbindelsen i Narvik og var også skipper på fergeruten. Statens Vegvesen ville ikke drive fergeruten over Lyngenfjorden selv og satte den ut på anbud i 1948. Kjell Bjørklid ble tildelt konsesjon. Han hadde stort nettverk, og klarte å få finansiert bygging av ferge som ble kalkulert til 500 000 kroner, dét i en tid (1949) da gjennomsnittlig årslønn var 6500 kroner.